**DĖL 2022**–**2023 MOKSLO METŲ PRIEŠMOKYKLINIO UGDYMO GRUPIŲ IR JŲ ORGANIZAVIMO MODELIŲ PATVIRTINIMO ROKIŠKIO RAJONO SAVIVALDYBĖS ŠVIETIMO ĮSTAIGOSE**

2022 m. gegužės 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (aktuali suvestinė redakcija) 7.1. punktu, Rokiškio rajono savivaldybės švietimo įstaigose taikomų priešmokyklinio ugdymo organizavimo modelių aprašu, patvirtintu Rokiškio rajono savivaldybės tarybos 2016 m. gegužės 27 d. sprendimu Nr. TS-128 „DėlRokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“ ir atsižvelgdama į Rokiškio rajono savivaldybės švietimo įstaigų vadovų prašymus, Rokiškio rajono savivaldybės taryba n u s p r e n d ž i a:

1. Patvirtinti 2022–2023 mokslo metų priešmokyklinio ugdymo grupes ir jų organizavimo modelius Rokiškio rajono savivaldybės švietimo įstaigose (pridedama).
2. Paskelbti sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt)

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

J. Geidanienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL 2022-2023 MOKSLO METŲ PRIEŠMOKYKLINIO UGDYMO GRUPIŲ IR JŲ ORGANIZAVIMO MODELIŲ PATVIRTINIMO ROKIŠKIO RAJONO SAVIVALDYBĖS ŠVIETIMO ĮSTAIGOSE”**

**AIŠKINAMASIS RAŠTAS**

**Sprendimo projekto tikslas ir uždaviniai.** Patvirtinti Rokiškio rajono savivaldybės švietimo įstaigose 2022-2023 mokslo metams priešmokyklinio ugdymo grupes ir jų organizavimo modelius.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 7 straipsnio 7 punktas ir 16 straipsnio 4 punktas, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (nauja redakcija), 7.1. punktas, Rokiškio rajono savivaldybės tarybos 2016 m. gegužės 27 d. sprendimas Nr. 128 „Dėl Rokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo”.

**Sprendimo projekto esmė**. Priešmokyklinio ugdymo tvarkos aprašo 7.1. punkte nurodyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius, tikslina ir tvirtina priešmokyklinio ugdymo organizavimo modelius mokyklose.

Sprendimo projekte yra pateikti 2022–2023 mokslo metais rajono švietimo įstaigose numatomi priešmokyklinio ugdymo organizavimo modeliai. Siūloma patvirtinti modelius, atsižvelgiant į įstaigų darbo laiką, finansavimą, tėvų (globėjų) pageidavimus. Klausimas buvo aptartas individualiai su kiekvienos įstaigos vadovu. Su sprendimo projektu švietimo įstaigų vadovai buvo supažindinti š. m. gegužės 5 d. pasitarimo metu.

**Laukiami rezultatai.** Pagal poreikį ir esamus išteklius švietimo įstaigos komplektuos grupes, kuriose bus vykdoma priešmokyklinio ugdymo programa.

**Finansavimo šaltiniai ir jų poreikis.** Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė